kardosdrur/scandi-wiki huggingface dataset:
Sonic the Hedgehog (film fra 2020)

Sonic the Hedgehog er en amerikansk action-komediefilm fra 2020, baseret på Sega’s mest berømte spillefigur og maskot, Sonic the Hedgehog.

Oprindeligt var det meningen at filmen skulle have haft præmiere i november 2019, men pga. utilfredse fans, der var vrede efter den første trailer til filmen, blev datoen udsat til februar 2020.

Medvirkende 
 Ben Schwartz som Sonic the Hedgehog, et pindsvin fra en anden planet, der bliver nødt til at bo på jorden, resten af sit liv.
 Jim Carrey som Dr. Ivo Eggman (Robotnik), en gal videnskabsmand, der vil prøve at fange Sonic.
 James Marsden som Tom Wachowski, en landbetjent, der er sherif i en lille landsby i Montana.
 Tika Sumpter som Maddie Wachowski, Toms kone.
 Neal McDonough som Major Bennington, en militærleder, der får til opgave at fange Sonic.
 Lee Majdoub som Agent Stone, en assistent, der arbejder for Dr. Robotnik.
 Adam Pally som Wade Whipple, politiassistent og Toms kollega.
 Frank C. Turner som Carl, indbygger i landsbyen Green Hills.
 Natasha Rothwell som Rachel, Maddie’s søster.
 Colleen Villard, som Tails, en ræv fra en anden planet, som i slutningen af filmen leder efter Sonic.

Kritik af Sonics design 
I starten af maj 2019 efter at traileren til filmen var blevet lagt ud på YouTube, var mange Sonicfans utilfredse, fordi de syntes at Sonic så forkert ud i designet. Flere af dem lavede endda versioner af traileren, hvor de havde puttet den rigtige Sonic ind i. Den 2. maj 2019 annoncerede filmens instruktør Jeff Fowler på Twitter, at Sonic ville blive redesignet som svar på tilbageslag fra publikum. Filmens udgivelsesdato for november forblev oprindeligt uændret, hvilket medførte bekymring for, at en designoverhaling af hovedpersonen ville medføre, at de visuelle effekter blev overanstrengt, men den 24. maj 2019 meddelte Fowler på Twitter, at filmen blev udsat til den 14. februar, 2020.

I november 2019, udgav Paramount Pictures en ny version af traileren, hvor Sonic var blevet redigeret til at ligne originalen mere og med det samme fik den mange likes. Sonic filmen var reddet.

Eksterne henvisninger 
 

Amerikanske film fra 2020
Familiefilm
Film baseret på spil
Sonic the Hedgehog
Film fra Paramount
Skovbrandene i Amazonas 2019

Skovbrandene i Amazonas 2019 er en række skovbrande i Amazonregnskoven, der startede i januar 2019. Brasiliens præsident Jair Bolsonaro, der  beskylder diverse ngo'er for at være skyld i skovbrandene, beordrede i slutningen af august samme år, at militæret i form af 44.000 soldater skulle sættes ind mod brandene, som der siden starten af året havde været 73.000 af - mod under 40.000 i hele 2018. De enkelte delstater skal dog anmode om hjælp, før militæret kan sættes ind mod brandene. Hvert minut afbrændes et område svarende til en fodboldbane. Der bor 30 mio. mennesker i det område, der er berørt af brandene.

Baggrund 
Årsagen til, at der kommer flere skovbrande er at landbruget illegalt fælder træerne, for at få mere plads, til hovedsagligt kvægdrift. Siden præsident Bolsonaro kom til magten i 2018 har han ført en politik, der mindsker beskyttelsen af regnskoven, men det skyldes også økonomiske kriser. Bolsonaro ønsker at "udvikle Amazonas til blandt andet landbrug og minedrift", hvilket har fået miljøorganisationer til at kalde ham "miljøfjendtlig", da han støtter blandt andet skovhugst, minedrift og landbrug, som er med til at nedbryde regnskoven.

Internationale reaktioner 
Omverden har reageret med krav om, at Brasilien skal bekæmpe skovbrandene. Frankrigs præsident Emmanuel Macron har foreslået, at emnet skulle diskuteres på et G7-topmøde, hvilket har fået Bolsonaro til at bede omverden blande sig udenom. Brasilien deltager ikke i det møde. Han anklagede desuden Macron for en kolonialistisk indstilling til Brasilien. 

I forbindelse med G7-topmødet besluttede de deltagende lande at yde mindst 20 mio. euro til at slukke brandene. Det tilbud blev dog afvist af Bolsonaro, da han hævder, at var en indblanding fra Europoas side og at man hellere skulle genopbygge Notre Dame eller plante træer i Europa. Landets miljøminister Ricardo Salles havde dog først nået at acceptere tilbuddet. Den tyske forbundskansler Angela Merkel har udtalt, at "Selvfølgelig er det brasiliansk territorium, men spørgsmålet om regnskoven er reelt et globalt spørgsmål".

Derudover har den amerikanske skuespiller Leonardo DiCaprios klimafond Earth Alliance doneret 5 mio. dollars til at slukke skovbrandene. Pengene skal gå til "de oprindelige samfund og andre lokale partnere".

Blandt andre Finland, Irland og Frankrig taler om at forbyde import af brasilianske bøffer - blandt andet ved at kigge på en endnu ikke afgjort handelsaftale mellem EU og de sydamerikanske landes handelsforbund, Mercosur. Brasilien står for en femtedel af verdens eksport af kød.

Referencer

Se også 

Naturbrande
Brasilien
Begivenheder i 2019
Torgfjorden

Torgfjorden er en fjord i Brønnøy kommune i Nordland fylke i Norge. Fjorden ligger syd og  øst for Brønnøysund og øst for øen Torget hvor Torghatten ligger. Fjorden har indløb mellem Torgværet i vest og Sømnesøya i øst og går 19 kilometer mod nordøst til Skille i bunden af fjorden. Torghatten ligger på vestsiden lige indenfor indløbet. Der ligger mange øer og skær ind gennem  fjorden. Svennøya og Kjølsøya er to af dem og på sydøstsiden af disse ligger Skillbotnfjorden.

Brønnøysund  og Brønnøysund Lufthavn ligger på vestsiden af fjorden, nord for Svennøya. Fylkesvej 17 går langs østsiden af fjorden, mens Fylkesvej 54 går langs dele af vestsiden.

Kilder og henvisninger 

Fjorde i Nordland

Brønnøy
Torget (Brønnøy)

Torget er en ø i den sydvestlige del af Brønnøy kommune i Nordland fylke i Norge. Torget ligger omtrent 16 km fra kommunens centrum og øen er forbundet med fastlandet med Brønnøysundbroen. Den har et areal på 16,4 km² og 815 indbyggere (2015). På øen ligger den kendte bjergformation Torghatten.

Torghatten 
Torghatten er et 258 meter højt fjeld der er et populært turistmål, hvor der i gennemsnit er omtrent 100.000 besøgende hvert år. Der er en campingplads, en lille badeplads og en lille restaurant ved vandet.
Fjeldet er kendt for sit karakteristiske hul, som går tværs gennem bjerget. Hullet, som er 160 meter langt, 35 meter højt, og 20 meter bredt, blev skabt i istiden, hvor is og vand gravede i de løse bjergarter, mens de hårdere i fjeldets top stod imod. Gangturen op til tager omkring 20 minutter på en anlagt sti. Hvis man går op på den ene siden, ned på den anden side og rundt om Torghatten tager det omtrent 1 time.

Ud for Torget er der mange små og store øer og fiskevær som man kan se fra Torghatthullet, blandt andet Torværet og langt i det fjerne Sandværet. Mange af øerne er privatejet og der er huse på nogle få af dem.

Der findes et sagn om Torghatten som sigeer at Vågakallen skulle skyde med pil og bue mod Lekamøya. Så tog Skarsfjellgubben hatten af, og kastede den mod pilen. Pilen gik gennem hatten og landede på Torget.

Torghatten-ulykken 
Torghatten-ulykken var en flyulykke som indtraf den 6. maj 1988 da et norsk Widerøe-fly af typen Dash 7 (reg. LN-WFN) fløj ind i Torghatten under indflyvning til Brønnøysund Lufthavn, Brønnøy. Alle 36 ombord mistede livet, hvilket gør det til den ulykke med flest omkomne med et Dash 7-fly.

Kilder og henvisninger 

 Torghatten camping
 Torghatten og andre trollfjell

Øer i Nordland
Brønnøy
Jamie Hewlett

Jamie Christopher Hewlett (født 3. april 1968 i Horsham (alternativt 1962 i Mexiko), er en engelsk tegner. Han er blevet kendt dels for sit samarbejde med Alan Martin omkring skabelsen af serien Tank Girl, dels for sit samarbejde med Damon Albarn om det fiktive band Gorillaz.

Referencer 

Tegnere fra England
Tegneserietegnere
Gorillaz
John Dalton

John Dalton kan henvise til

 John Dalton (videnskabsmand) (1766-1844), en engelsk naturvidenskabsmand, b.a. kendt for Daltons lov
 John Dalton (musiker) (født 1943), en engelsk bassist der spillede i orkesteret The Kinks
DBUs Landspokalturnering for kvinder finalen 2017-18

DBUs Landspokalturnering for kvinder finalen 2017-18 (også kendt som Sydbank Pokalen finalen 2017-18) var den 27. finale i DBUs Landspokalturnering for kvinder. Den fandt sted den 27. april 2018 i Kolding Stadion i Kolding. Finalen var mellem Brøndby IF og Kolding Q. Kampen blev sendt direkte på TV af DR3.

Kampen

Referat

Detaljer

Referencer 

Fodbold i 2018
Fodboldturneringer i Danmark
Finaler i DBUs Landspokalturnering for kvinder
Jacques Androuet du Cerceau

Jacques Androuet du Cerceau henviser til:

 Jacques Androuet du Cerceau den ældre (1510-1584) – arkitekt, formgiver og kobberstikker
 Jacques Androuet du Cerceau den yngre (1550-1614) – arkitekt
Hamse Hussein

Hamse Mahdi Hussein (født 7. januar 2000) er en dansk fodboldspiller.

Klubkarriere 
Hamse Mahdi Hussein startede sin fodboldkarriere i Vejgaard Boldspilklub, inden han som U/13-spiller skiftede til Aalborg Chang.

Efter at have været til flere aspiranttræninger skiftede han i vinterpausen i U/14 til AaB. I maj 2016 i en alder af 16 år skrev Hussein under på treårig kontrakt med AaB, hvor han på daværende tidspunkt huserede på klubbens U/17-hold.

Hobro IK 
Han fik sin debut for Hobro IK's førstehold den 23. august 2019, da han blev skiftet ind i det 91. minut som erstatning for Julian Kristoffersen i en 0-0-kamp mod Odense Boldklub.

I august 2020 blev det af Hobro IK offentliggjort, at Hussein forlod klubben.

Landsholdskarriere 
Hussein har dobbelt statsborgerskab, og han har derfor mulighed for at spille for både Danmark og Somalia. Han er således født af somaliske forældre.

Han blev i juni 2020 i en alder af 20 år forhåndsudtaget forud for to kampe mod Sudan.

Referencer

Eksterne henvisninger 

Fodboldspillere fra Danmark
Fodboldspillere fra Vejgaard Boldspilklub
Fodboldspillere fra Aalborg Chang
Fodboldspillere fra AaB
Fodboldspillere fra Hobro IK
Doctor Octopus

Doctor Octopus er en tegneseriefigur, mest kendt som skurk i Spider-Man-tegneserier. Han var født som Otto Octavius men efter et uheld med de blækspruttearme, han havde inplateret på ham selv, blev han til Doctor Octopus

Historie 
Doctor Octopus blev skabt af Stan Lee og Steve Ditko, og så første gang dagens lys i 1963, i The Amazing Spider-Man #3. Han har siden været en af Spider-Mans mest kendte, og brugte skurke, som blandt andet skaberen, og lederen af The Sinister Six. Han er kendt for at være den første skurk der faktisk besejrer Spider-Man. I 2013 blev Peter Parker og Otto Octavius byttet om, i tegneserien The Superior Spider-Man.

I andre medier

Fjernsyn 

 Doctor Octopus var med i Spider-Man tv-serien fra 1967. 
 Doctor Octopus var en af hovedantagonisterne i Spider-Man: The Animated Series.
 Doctor Octopus var en antagonist i tv-serien The Spectacular Spider-Man.
 Doctor Octopus var en antagonist i Ultimate Spider-Man.

Film 

 Alfred Molina spillede Doctor Octopus i filmen Spider-Man 2 fra 2004.
 Kathryn Hahn lagde stemme til en kvindelig version af Doctor Octopus (kendt som Olivia Octavius), i Spider-Man: Into the Spider-Verse fra 2018.

Spil 

 Doctor Octopus var med i LEGO Marvel Superheroes 2 fra 2017
 Doctor Octopus var hovedantagonisten i spillet Spider-Man fra 2018, hvor han ledede Sinister Six.

Eksterne henvisninger 

 Doctor Octopus  på Marvel Database (engelsk)

Spider-Man
Fiktive skurke
Figurer fra Marvel Comics
HYDRA (Marvel)

HYDRA er en fiktiv nazistisk organisation, der optræder i tegneserier udgivet af Marvel Comics. Organisationen optrådte første gang i Captain America #1 i 1941, og har sidenhen virket som fjende af Captain America, og som modstykke til S.H.I.E.L.D.

Organisationen blev skabt af Red Skull under 2. verdenskrig, og fortsatte med at operere efterfølgende. Andre medlemmer af gruppen inkluderer Arnim Zola, videnskabsmand, og Baron von Zemo. 

Gruppen optræder også som antagonist i Marvel Cinematic Universe, især i Captain America-filmene, og i Agents of S.H.I.E.L.D.￼￼ ￼

Eksterne henvisninger 
HYDRA på Marvel Database (engelsk)
Fiktive organisationer
Marvel Comics
Harry Jensen

Harry Ulrik Glit-Jensen, kendt under artistnavnet Bror Kalle, (født 9. september 1911 i København, død 24. december 1980, ) var en dansk komponist, pianist og kapelmester, specielt indenfor populærmusik.

Allerede omkring 1940 skrev den unge ukendte Harry Jensen melodien "Jeg vil bygge en verden". I 1950 dannede han ensemblet Bror Kalles kapel, som blev kendt for sin gammeldags dansemusik i radioen, i forsamlingshuse og på grammofonplader. Under 2. verdenskrig spillede Bror Kalles Kapel en del i Sverige, og indspillede flere plader.

Harry Jensen skrev blandt andet musik under pseudonymerne "Sven Ulrik", "Gøsta Berg" og "Klaus Bier" og vandt det danske Melodi Grand Prix i 1958 med "Jeg rev et blad ud af min dagbog" som Rachel Rastenni sang.

Men det er mest for melodierne til "Jeg vil bygge en verden", "Nu skinner solen igen på vor lille jord" og "Skæve Thorvald", at han stadig huskes.

Harry Jensen var også forlagsdirektør for musikforlaget Dacapo og Multitone, og deltog desuden i fagligt arbejde. Han var aktiv indtil det sidste, og arbejdede stadig som forlagskonsulent for Sonet, mens han i foråret 1980 havde trukket sig tilbage som direktør for Multitone Musikforlaget.

Jensen udgav godt 50 LP-plader og mellem 200 og 300 singelplader. Samtidig havde hans orkester opnået et repertoire på omkring 2000 numre.

Harry Jensen var søn af urmager og inkassator Carl Julius Jensen og hustru Caroline Amalie Bast. Han var først gift med Milly Florence Kildentoft, men ægteskabet opløstes 1940. Den 6 december 1941 giftede han sig i Sankt Stefans Kirke med Gerda Søeborg, født 24 februar 1911. Han er begravet på Søndermark Kirkegård på Frederiksberg.

Eksterne henvisninger 
 Dansk Filmdatabase

Personer fra København
Danskere i 1900-tallet
Pianister fra Danmark
Komponister fra Danmark
Petrichor

Petrichor (/ˈpɛtrɪkɔːr/) er den duft, der opstår, når regn falder på tør jord. er sammensat af det græske ord petra (), der betyder "sten", og īchōr (), væsken der flyder i årene på guderne i den græske mytologi.

Se også 
 Geosmin - stoffet der giver jord duft og smag

Regn
Lugt
REKOM Group A/S

REKOM Group A/S (tidligere Restaurations Kompagniet A/S) er en bar- og diskotekskoncern med omkring 6.400 ansatte og række barer og natklubber i Danmark, Norge, Finland og Storbritannien.

Historie 
I 2007 fusionerede ejerne af LA Tequila Bar (København), Heidi's Bier Bar (København), Den Glade Gris, Heidi's Bier Bar (Odense), LA Tequila Bar Odense, The Australian Bar (København) og The Australian Bar (Aarhus) og lavede Restaurations Kompagniet, som senere blev til REKOM Group A/S. Kapitalfonden CataCap har i 2019 købt majoriteten af REKOM Group.

I 2021, opkøbte REKOM Group Danmarks tredje største barkæde Zwei Grosse, hvilket gav Rekom 11 nye beværtningerne i Jylland, her i blandt to beværtninger i Jomfru Ane Gade i Aalborg.

De oprindelige ejere var Adam Falbert (CEO), Mads Christian Friis (kreativ direktør), Rasmus Frederiksen, Tommy Petersen og Søren Wedebye. Først blev Søren Wedebye købt ud og senere Tommy Petersen, hvorefter Jonathan Grumme og Jesper Schaltz blev partnere som hhv. COO og CFO.

Diskoteker 
REKOM er ejer af halvdelen af beværtningerne i Jomfru Ane Gade. I august 2019 talte selskabet 97 lokationer, heriblandt:
 A-Bar
 Heidi's Bier Bar
 Den Glade Gris
 LA Tequila Bar
 Hornsleth Bar
 Zwei Grosse Bier Bar

Noter

Eksterne henvisninger 
 

Natklubber i Danmark
Hotel-, restaurant- og turistvirksomheder i Danmark
Etableret i 2007
Carl Piper

Carl Piper (født 29. juli 1647 i Stockholm i Sverige, død 29. maj 1716 i Sjlisselburg i Rusland) var en svensk greve og statsmand samt stamfar til den grevelige gren af Piper-familien. Han var en af kong Karl 12.s nærmeste rådgivere vedrørende indenrigs- og udenrigspolitiske spørgsmål.

Piper studerede ved Uppsala universitet og begyndte sin karriere som embedsmand i Karl 11.s feltkancelli og i Kammarkollegium. Til sit arbejde i Karl 11.s reduktioner blev han i 1689 udnævnt til statssekretær og kancelliråd. Efter Karl 12.s kroning i 1697 blev han udnævnt til kongelig råd og statsråd og blev ophøjet till friherre og greve. Under den Store Nordiske Krig tjente han som chef i Karl 12.s feltkancelli og var ansvarlig for forhandlingerne med Sveriges fjender Polen og Sachsen, som førte til freden i Warszawa og Altransträdt og til kong August 2.s detronisering. I 1705 blev han udnævnt til rigsmarskal og blev regnet som Karl 12.s første minister. Han deltog i kongens kampagne mod Rusland, men efter slaget ved Poltava i 1709 blev han fanget af russerne. Han tilbragte sin fangenskab i Rusland med at styre et administrationskontor i Moskva for at hjælpe de andre svenske krigsfanger, men efter mislykkede fængselsudvekslinger og hårdt pres fra russisk side blev Piper fængslet i Sjlisselburg, hvor han døde i 1716.

Piper udøvede en stor indflydelse både på Karl 11. og Karl 12., hvilket gjorde ham meget bejlet og beskyttet av svenske embedsmænd og udenlandske diplomater. Hans ægteskab med den velhavende Christina Törne og hans gode husholdning gjorde ham til en af Sveriges største jordejere i sin tid. Under hans fravær og fangenskab, samt efter hans død, blev hans rigdom brugt af Christina til at foretage vellykkede jordinvesteringer rundt om i Sverige.

Referencer

Trykte kilder

Eksterne links 
 
 
 
 

Personer fra Stockholm
Rigsmarskaller fra Sverige
Friherrer fra Sverige
Grever fra Sverige
The Mandalorian

The Mandalorian er en amerikansk space-western tv-serie, skabt af Jon Favreau til streamingtjenesten Disney+. Det er den første live-action tv-serie i Star Wars-franchisen, og den udspiller sig fem år efter begivenhederne i Jedi-ridderen vender tilbage, med Pedro Pascal som titlens karakter, en enlig dusørjæger som er på flugt for at beskytte "Barnet".

Serien havde premiere den 12. november, 2019. Den første sæson modtog positive anmeldelser.

Handling 
Serien begynder fem år efter begivenhederne i Jedi-ridderen vender tilbage og Imperiets fald og følger Din Djarin, (kendt som "The Mandalorian) en enlig dusørjæger i Ydre Ring. Han bliver hyret af en kejserlig fraktion for at fange "Barnet", Grogu, men vælger at flygte for at beskytte Grogu. Mens The Mandalorian prøver at finde Grogus artsfælle, bliver de forfulgt af Moff Gideon, som vil bruge barnets forbindelse med Kraften. Duoen rejser til Mandalore, så Din Djarin kan sone for at have afført sig sin hjelm.

Medvirkende 
 Pedro Pascal som Din Djarin / The Mandalorian
Brendan Wayne (søn af John Wayne, ukrediteret) som The Mandalorian
 Gina Carano som Cara Dune (indtil 2021)
 Nick Nolte som Kuiil
 Carl Weathers som Greef Carga
 Emily Swallow som The Armorer
 Omid Abtahi som Dr. Pershing
 Taika Waititi som IG-11
 Werner Herzog som Klienten
 Amy Sedaris som Peli Motto
 Ming Na-Wen som Fennec Shand
 Giancarlo Esposito som Moff Gideon
En figur (Barnet / Grogu) fra Yoda's art spilles af en dukke.

Serieoversigt

Sæson 1 (2019)

Sæson 2 (2020)

Sæson 3 (2023)

Produktion 
I 2017 blev det offentliggjort at Disney og Lucasfilm, begyndte produktionen på en Star Wars-serie for Disneys streamingtjeneste. I maj 2018 blev det offentliggjort at Jon Favreau havde skrevet manuskriptet for halvdelen af den første sæson. Episoder af serien vil blive instrueret af Dave Filoni, Taika Waititi, Bryce Dallas Howard, Rick Famuyiwa, og Deborah Chow. 

Tv-seriens første episode, blev udgivet den 12. november 2019, den dag Disney+ blev udgivet i USA. Traileren blev udgivet den 24. august 2019.

I 2021 blev Gina Carano, der spiller Cara Dune, fyret efter et Instagram-opslag hvor hun sammenlignede politisk polarisering med Holocaust.

Referencer

Eksterne henvisninger 
 The Mandalorian på StarWars.com
 
 The Mandalorian på Wookieepedia (engelsk)

Science fiction-tv-serier fra USA
Star Wars
Amerikanske tv-serier fra 2010'erne
Amerikanske tv-serier fra 2020'erne
Mønsteds Gård

Mønsteds Gård er en fredet bygning i Aarhus, Danmark.

Mønsteds Gård ligger på Vestergade, i Indre by, over for Vor Frue Kirke. Den blev opført i 1810 af købmanden Hartvig Philip Rée, og i 1860'erne kom Otto Mønsted til byen og købte huset.

Bygningen blev fredet den 24. marts 1950. Den blev fredet både fordi den er historisk vigtig og som følge af de tidligere beboeres betydning for byens historie.

Se også 
 Fredede bygninger i Aarhus Kommune

Referencer

Eksterne henvisninger 

Fredede bygninger, konstruktioner og anlæg i Aarhus
Gaffer

En gaffer er en chefelektriker ved filmoptagelser med ansvar for opstilling af lamper. Gafferens anvendelse af tape til afdækning og fastgørelse af ledninger har affødt det mere kendte ord gaffertape.

Stillingsbetegnelser
Filmhold
Michael Santos

Michael Nicolás Santos Rosadilla (født 13. marts 1993 i Montevideo) er en uruguayansk fodboldspiller. Han har tidligere spillet for den danske superliga klub F.C. København, hvortil han kom i august 2019. Herudover har han bl.a. spillet for River Plate, Málaga CF og CD Leganés.

Han spiller som angriber og har fået enkelte kampe for det uruguayanske landshold.

Klubkarriere 
Michael Santos spillede som barn i forskellige småklubber i fødebyen Montevideo, inden han som 15-årig fik ungdomskontrakt i River Plate.

River Plate 
En måned før sin 18-års fødselsdag, 13. februar 2011, fik han debut på klubbens førstehold i Primera División. Godt et år senere, 28. april 2012, scorede han sit første mål på førsteholdet, da han sendte det afgørende mål i nettet til 2-1-sejren over Fénix.

2014-2015-sæsonen blev Michael Santos' bedste i River Plate. Her scorede han 21 mål, og i den følgende sæson scorede han blandt andet klubbens første mål nogensinde i Copa Libertadores. Det skete med et straffespark i 2-0-sejren over Universidad de Chile.

Málaga 
5. juli 2016 underskrev Santos en fireårig kontrakt med den spanske La Liga-klub Málaga CF. Her debuterede han 23. oktober 2016 som indskifter i 4-0-sejren over Leganés. 4. november samme år scorede han det afgørende mål i 3-2-sejren over Sporting Gijón.

Udlejet til Sporting Gijón 
I sæsonen 2017-2018 var Santos udlejet til Sporting Gijón, der i mellemtiden var rykket ned i Segunda División. Med 17 mål blev han klubbens topscorer i sæsonen og nummer fem samlet i rækken.

Udlejet til Leganés 
Den følgende sæson, 2018-2019, blev han igen udlejet, denne gang til La Liga-klubben Leganés, hvor han med 16 kampe og blot ét mål fik noget mindre succes.

F.C. København 
21. august 2019 skrev Santos kontrakt med F.C. København, der med længerevarende skader til klubbens to førsteangribere, Dame N'Doye og Jonas Wind, stod med et akut problem.

Den 14. september 2020 meddelte FCK, at der var indgået lejeaftale med den spanske klub CD Leganés om et lejeophold på et år til Santos. Han nåede 36 kampe for FCK, hvor han scorede 9 mål.

Efter ni kampe for Leganes blev lejekontrakten ophævet af personlige årsager og FCK ophævede den 31. januar 2021 kontrakten med Michael Santos, der herefter var fritstillet.

Landshold 
Michael Santos blev udtaget til Uruguays U/23-trup til de Panamerikanske Lege i 2015. Her spillede han fem kampe og scorede et mål i semifinalen mod ; Uruguay blev mestre.

Han blev udtaget til A-landsholdet 29. august samme år og fik debut mod  5. september. Det er efterfølgende blevet til en enkelt A-landsholdskampe for Michael Santos.

Referencer

Eksterne henvisninger 

 Spillerprofil på FCK.dk
 

Fodboldspillere fra Uruguay
Fodboldspillere fra River Plate Montevideo
Fodboldspillere fra FC København
Fodboldspillere fra Málaga CF
Fodboldspillere fra Sporting Gijón
Fodboldspillere fra CD Leganés
Angribere (fodbold)